РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от заседание на комисия „Управление на собствеността”
към Пленума на Висшия съдебен съвет, проведено на 03.07.2019 г.

Днес, 03.07.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Олга Керелска 
Огнян Дамянов
Пламена Цветанова                                                                                       
Боян Новански 

ОТСЪСТВА: Стефан Гроздев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Димитър Шиклев – главен експерт в отдел „Инвестиции и строителство“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“ и Анжела Цветанова – старши експерт – юрисконсулт в отдел „Управление на собствеността“,.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Проект на решение за упълномощаване на административния ръководител на Административен съд гр. Велико Търново, да представлява ВСС, в качеството му на възложител по ЗУТ за обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1“.

2. Проект на решение за закупуване на имот, находящ се в гр. Балчик, ул. „Стара планина“ № 2, за нуждите на органите на съдебната власт.

I. Инвестиционна дейност:

1. ОТНОСНО: Писмо от главния прокурор на Република България с вх. № ВСС-7770/25.06.2019 г. относно извършване на вътрешно компенсирана промяна по бюджета на ПРБ във връзка с изпълнение на обект „Основен ремонт на сграда, находяща се в гр. Варна, ул. “Алеко Константинов“ - за нуждите на Районна прокуратура – Варна“.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“  относно обект „Основен ремонт на сграда, находяща се в гр. Варна, ул. "Алеко Константинов" - за нуждите на Районна прокуратура – Варна“.
1.2. ДАВА СЪГЛАСИЕ средствата в размер на 140 000 лева за обект  „Основен ремонт на сграда, находяща се в гр. Варна, ул. "Алеко Константинов" - за нуждите на Районна прокуратура – Варна“ по § 51-00 „Основен ремонт на ДМА“ да се прехвърлят в § 10-30 „Текущ ремонт“, чрез извършване на вътрешно компенсирана промяна по бюджета на ПРБ.
1.3. ВЪЗЛАГА на отдел „Инвестиции и строителство“ да отрази извършване на промяната на § 51-00 „Основен ремонт на ДМА“, при следващата актуализация на утвърденото от Пленума на ВСС поименно разпределение на разходите по § 51-00 „Основен ремонт на ДМА“.
1.4. ИЗПРАЩА решението по т. 1 от настоящия протокол на Комисия „Бюджет и финанси“, по компетентност.

2. ОТНОСНО: Писмо от  председателя на Върховния касационен съд с вх. № ВСС -7447/19.06.2019 г. относно обект „СМР по изграждане на  външни асансьори на Съдебна палата София, бул. Витоша" № 2“.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“  относно обект „СМР по изграждане на  външни асансьори на Съдебна палата София, бул. „Витоша" № 2“.
2.2. КАНИ председателя на Върховния касационен съд на следващото заседание на Комисия „Управление на собствеността“, насрочено за 10.07.2019 г., от 10,30 часа, зала 512 в сградата на Висш съдебен съвет, във връзка с провеждане и възлагане на обществена поръчка с предмет: „СМР по изграждане на  външни асансьори на Съдебна палата - София, бул. „Витоша" № 2“. 
3. ОТНОСНО: Предложение за възлагане на обследване за енергийна ефективност и съставяне на технически паспорт на съществуващ строеж  след извършено обследване за установяване на техническите характеристики на обект, включен за основен ремонт в Инвестиционната програма на ВСС за 2019 г. - сградата на Районен съд гр. Ихтиман.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за сведение доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

3.2. ВЪЗЛАГА на дирекция „Управление на собствеността на съдебната власт“ да предприеме необходимите действия по събиране на три оферти  от  сертифицирани фирми за извършване на енергийно обследване съгласно чл. 16 ЗЕЕ и обследване за установяване на техническите характеристики по чл. 169, ал. 1, т.1-5, включително съставяне на Технически паспорт съгласно чл. 176а от ЗУТ  на обект: „Сграда на Районен съд гр. Ихтиман, описана в АПДС №5178/ 25.11.2016 г., находяща се в гр. Ихтиман, ул. "Иван Вазов" № 1“.
3.3. ВЪЗЛАГА на дирекция „Управление на собствеността на съдебната власт“ получените оферти ведно с изготвена техническа спецификация да бъдат изпратени чрез Главния секретар на ВСС на дирекция „Правна“, отдел „Обществени поръчки“, за предприемане на последващи действия.

4. ОТНОСНО: Предложение във връзка с изготвяне на инвестиционен проект за обект:  „Основен ремонт и преустройство на съществуваща пететажна сграда, находяща се в гр. Луковит, ул. "Милин камък" № 2, за нуждите на Районен съд гр. Луковит“.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

4.2. ОДОБРЯВА в обхвата на обект „Изготвяне на инвестиционен проект „Основен ремонт и преустройство на съществуваща пететажна сграда, находяща се в гр. Луковит, ул. „Милин камък“ № 2, за нуждите на Районен съд гр. Луковит“ да бъдат включени и възложени дейности по изготвяне на доклад за енергийно обследване съгласно чл. 16 ЗЕЕ и обследване за установяване на техническите характеристики на сградата по чл. 169, ал. 1, т.1-5, включително съставяне на Технически паспорт съгласно чл. 176а от ЗУТ и Наредба № 5, за извършване на обследване на строежа от лицата по чл. 176в, ал. 1 - 4 ЗУТ. 
4.3. ИЗПРАЩА решението по т. 4.1 от настоящия протокол на административния ръководител на Районен съд – Луковит, по компетентност.

ІІ. Управление на собствеността

5. ОТНОСНО: Проект на решение за упълномощаване на представляващия Висшия съдебен съвет да подпише анекс към договор № ВСС-2647/22.02.2019 г. за учредяване на безвъзмездно право на строеж върху недвижим имот – частна общинска собственост в гр. Царево.
Приложение: Доклад от Лидия Кирилова - главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Лидия Кирилова – главен експерт в отдел „Управление на собствеността“

5.2. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да подпише анекс към договор рег. № ВСС-2647/22.02.2019 г., вписан в Службата по вписванията под № 225/01.03.2019 г., Акт № 121, том № 1, за учредяване на безвъзмездно право на стоеж върху недвижим имот – частна общинска собственост, находящ се в гр. Царево, за изменение на максималната РЗП от 1 400 кв. м. на 1 900 кв.м.
Останалите клаузи по договор рег. № ВСС-2647/22.02.2019 г. запазват действието си.

5.3. ВНАСЯ предложението като редовна точка в следващото редовно заседание на Пленума на Висшия съдебен съвет.

5.4. ВЪЗЛАГА на дирекция „Управление на собствеността на съдебната власт“ да представи за съгласуване и подпис проект на анекс.

6. ОТНОСНО: Проект на решение за упълномощаване на представляващия Висшия съдебен съвет да изрази становище пред областния управител на област Плевен, съгласно чл. 17, ал. 2 от Закона за държавната собственост, за отнемане поради отпаднала необходимост за ВСС и органите на съдебна власт в гр. Плевен на имот – частна държавна собственост, находящ се в гр. Плевен, ж.к. „Дружба“, бл. 133, вх. А, ап. 13, предоставен за нуждите на „Бюрото по защита“ при главния прокурор.
Приложение: Доклад от Анжела Цветанова – старши експерт – юрисконсулт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ОТЛАГА вземането на решение по т. 6 от настоящия дневен ред за следващо заседание на Комисията.

6.2. ВЪЗЛАГА на дирекция „Управление на собствеността на съдебната власт“ да отправи запитване до районните съдилища и районните прокуратури в съдебен район – Плевен за изразяване на становище при заявен интерес от магистрати и служители за настаняване в недвижимия имот – частна държавна собственост, находящ се в гр. Плевен, ж.к. „Дружба“, бл. 133, вх. А, ет. 4, представляващ: апартамент № 13, със застроена площ 58,53 кв.м., състоящ се от две стаи, кухня, баня с клозет, заедно с принадлежащото му избено помещение № 22, както и 1,302% идеални части от общите части на сградата и правото на стоеж, съставляващ самостоятелен обект в сграда с идентификатор 56722.667.869.1.13 по кадастралната карта и кадастралните регистри на гр. Плевен, актуван с АДС № 7116/08.10.2015 г. /предходен АДС № 504/05.12.2000 г./.

Допълнителни точки, включени за разглеждане
в заседание на Комисия „Управление на собствеността”

7. ОТНОСНО: Проект на решение за упълномощаване на административния ръководител на Административен съд гр. Велико Търново, да представлява ВСС, в качеството му на възложител по ЗУТ за обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА административния ръководител на Административен съд гр. Велико Търново, да представлява ВСС, в качеството му на възложител по ЗУТ, пред съответните държавни и общински органи, както и пред експлоатационните дружества, като подава заявления, получава документи, съгласува документация и сключва договори за присъединяване към техническата инфраструктура, за обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1“.

7.2. ВНАСЯ предложението като редовна точка в следващото редовно заседание на Пленума на Висшия съдебен съвет.

8. ОТНОСНО: Проект на решение за закупуване на имот, находящ се в гр. Балчик, ул. „Стара планина“ № 2, за нуждите на органите на съдебната власт.

Г-жа Олга Керелска направи предложение да бъде определен ДДС върху стойността на терена, като с крайната цена за закупуването на имота и дължимото ДДС да бъде запознат Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.ОТЛАГА вземането на решение по т. 8 от настоящия дневен ред за следващото заседание на Комисия „Управление на собствеността“ към Пленума на ВСС.

8.2. ВЪЗЛАГА на дирекция „Управление на собствеността на съдебната власт“ да определи ДДС по данъчна оценка на дворното място с площ 2995 кв. м., в което са построени сградите, представляващо поземлен имот с ид. № 02508.55.57 с площ 2943 кв. м. по кадастралната карта на гр. Балчик.

8.3. ДА СЕ преработи предложения проект на решение за закупуване на имота, находящ се в гр. Балчик, като бъде уточнена цената за дворното място и за построените в него сгради поотделно. Точката да бъде подадена за дневен ред за заседанието на Пленума на ВСС, насрочено за 11.07.2019 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ